**ODRŽANA 5. SJEDNICA OV GORNJIH BOGIĆEVACA**

Sinoć je održana 5. sjednica općinskog vijeća Gornjih Bogićevaca. Nakon usvajanja dnevnog reda u aktualnom satu je načelnik Pavo Klarić vijećnike izvijestio o aktivnostima od početka 2022.godine. U sklopu projekta prekogranična suradnja s općinom Dobretići iz BIH iskorištena su sredstva u iznosu 80.000,00 kn za uređenje okoliša društvenog Doma u Dubovcu. Ispred Doma u naselju Trnava je dovršeno asfaltiranje prilaza i dijela pješačke staze, a u Smrtiću ostaje još postaviti Led rasvjetu i odraditi neke finalne radove u kuhinji. Načelnik Klarić naglasio je kako su u tijeku i radovi izgradnje društvenog doma u Kosovcu čime je izuzetno zadovoljan. Iz proračunskih sredstava općine u poduzetničkoj zoni Brezine postavljena je rasvjeta, a u tijeku je izmještanje dalekovoda. Dovršen je projekt za uređenje okoliša Doma Gornji Bogićevci prva faza je u vrijednosti 1.637.600, 00kn ,a kandidiran je na natječaj Ministarstva regionalnog razvoja i Ministarstva branitelja , uskoro se očekuju rezultati natječaja. zgradnju semafora na pješačkom prijelazu u centru općine ukupne vrijednosti oko 370.000, 00 kn Ministarstvo Unutarnjih poslova sufinancirat će sa 195.000,00kn. U drugoj polovini 2020. godine i tijekom 2021. godine Državni ured za reviziju obavio je detaljnu Reviziju učinkovitosti upravljanja komunalnom infrastrukturom u koju spada i upravljanje grobljima. Za upravljanje grobljima stavljena je primjedba objema općinama ( Okučani i Gornji Bogićevci ) o "podjeli" groblja u Okučanima na dio koji se odnosi na Dubovac i dio koji se odnosi na Okučane, te su izdali Naredbu da kompletnim grobljem u Okučanima upravlja i raspolaže općina Okučani jer je kompletno groblje katastarski u granicama općine Okučani. Obzirom da za općinu Okučani održavanje groblja obavlja Komunalno poduzeće Sloboština, uplatnice će građani dalje primati od toga poduzeća i prema njihovim cjenicima.

U nastavku sjednice predsjednik OV Željko Klarić postavio je pitanje o reviziji cijena komunalne naknade zbog povećanja kapaciteta nekih ugostiteljskih objekata, dogovoren je termin 30. lipnja da se usklade visine plaćanja naknade.

Pročelnica JUP-a Mara Klarić obrazložila je 1. promjene proračuna u 2022 god koje su jednoglasno usvojene. Rebalansom se povećava ukupni manjak prihoda nad rashodima za 126.077, 26 kn te će ukupni manjak iznositi 1.187.068,00 kn ukoliko svi planirani projekti budu realizirani.

Do kraja sjednice usvojeno je izvješće o gospodarenju otpadom u 2021 god te prijedlog Odluke o financiranju političkih stranaka na području općine Gornji Bogićevci.